**Útboð eftir UX-sniðgeva**

# Inngangur

Undirvísingarstýrið er í gongd við fyrireikingar til at menna eina nýggja lestrarfyrisitingarskipan (LFS) til føroyska undirvísingarverkið. Í hesum sambandi verður farið undir eitt Proof Of Concept (POC), sum er ein styttri verkætlan, har arbeitt verður við arbeiðsleistum, menningargrundvølli, virkisøkjum og nýtslumarkamóti (GUI).

Við hesum verður biðið um tilboð uppá UX-sniðgeva til Undirvísingarstýrið.

# Uppgávan hjá UX-sniðgeva

UX-sniðgevin kemur at arbeiða við at framleiða brúkaramyndir, frumsnið (prototypes) og annað viðkomandi tilfar í sambandi við nýtslumarkamótini í LFS.

# Tímatal og tíðarskeið

Samlaða tímatalið er mett at verða umleið 300 tímar sum meginregla eftir avtalu í vanligari arbeiðstíð í tíðarskeiðinum frá mánadegnum 15. november 2021 og fram til og við fríggjadagin 21. januar 2021.

# Staðseting og arbeiðsleistur

Arbeiðsplássið er Undirvísingarstýrið, Hoyvíksvegur 72. UX-sniðgevin kemur at arbeiða í einum toymi undir leiðslu av verkætlanarleiðara og kt-arkitekti hjá Undirvísingarstýrinum. Arbeitt verður eftir SCRUM leistinum.

UX-sniðgevin kemur at luttaka á verkstovum saman við brúkarum við servitan innan fyri ymisk virkisøki. Á verkstovunum kemur UX-sniðgevin at framleiða uppskot um nýtslumarkamót, sum verkstovuluttakarir skulu taka støðu til. Við støði í verkstovunum og kravsetingum annars, ger UX-sniðgevin endaligt uppskot til nýtslumarkamót, sum síðani verður viðgjørt av KT-toyminum og til síðst ment av KT-mennarum.

UX-sniðgevin væntast eisini at arbeiða við visuella samleikanum hjá skipanini, millum annað áseting av sniði, litum og fontum.

Ætlanin er at arbeiða á ein hátt har UX-sniðgevingin verður gjørd við [FIGMA](https://www.figma.com/), har lutir frá [Telerik](https://www.telerik.com/) verða brúktir til sniðgeving og menning av nýtslumarkamótunum, sí dømi [her](https://www.telerik.com/kendo-react-ui/) og les meiri [her](https://www.telerik.com/kendo-react-ui/components/styling/figma-ui-kits/).

# Yvirskipað krøv til tilboðið

* at UX-sniðgevin er nevndur við navni
* at UX-sniðgevin hevur viðkomandi útbúgving og royndir

# Førleikar

Tað verður vektað positivt, um UX-sniðgevin kann vísa á í minsta lagi 3 ára starvsroyndir, har arbeitt hevur verið við millum annað:

* Sniðgeving av nýtslumarkamótum
* Prototyping, t.d. sum víst [her](https://www.figma.com/prototyping/)
* FIGMA
* Telerik amboðum
* Skapandi verkstovum við kundum
* KT-skipanum, sum rigga til browsara og/ella fartelefonir/teldlar
* KT-skipan við umfatandi funktionaliteti

Harumframt verður tað vektað positivt, um UX-sniðgevin:

* Kann vísa á møgulig avrik av nýtslumarkamótum við leinkju ella hjáløgdum tilfari
* hevur góð samskiftisevni
* hevur royndir at arbeiða eftir SCRUM
* hevur royndir at arbeiða tætt saman við KT-mennarum
* hevur lætt við at seta seg inn í tøknilig amboð, t.d. FIGMA, Telerik, Adobe XD

# Krøv til tilboð

Í tilboðnum skal vera upplýst:

* Navn og CV hjá mennara við frágreiðing um, hvussu krøv og ynski omanfyri (pkt. 5-7) verða lokin
* Navn og skrásetingarnummar hjá fyritøku
* Prísur pr. tíma uttan MVG

# Vekting og val av mennarum

Millum innkomnu tilboðini, sum lúka krøvini, verður vektað eftir ávikavist prísi og førleikum/royndum (nevndir omanfyri í pkt. 5-7). Prísur telur 50% og førleikar/royndir telja 50%.

Undirvísingarstýrið tilskilar sær rætt til ikki gera nýtslu av nøkrum av innkomnu tilboðunum.

# Tíðarfreistir

Spurningar til tilboðstilfarið skulu sendast til: mortanz@uvs.fo í seinasta lagið fríggjadagin 5. november 2021 kl. 12.00.

Tilboð skulu sendast til: mortanz@uvs.fo í seinasta lagi týsdagin 9. november 2021, kl. 12:00.

Sáttmálin verður eftir ætlan undirskrivaður hósdagin 11. november 2021.

# Nærri kunning

Nærri kunning finst á heimasíðuni [www.skulin.fo.](http://www.skulin.fo/) Eru spurningar um útboðstilfarið og uppgávuna, ber til at venda sær til Mortan Zachariassen á tel. 555074 ella telduposti: mortanz@uvs.fo.